GiliGold/VAD_KnessetCorpus huggingface dataset:
<חיים אבידור: בחלק, לפחות אצל אחד מהם, היא נשאה בחלק נכבד מהאחריות.
<חיים אבידור: זה דבר אחד.
<חיים אבידור: הבא בתור, אחרי השניים האלה, ניצל 81%, הבא בתור אחריו ניצל 66%, אחר כך זה ירד ל-62%, ל-47%, 39%.
דוד ביטן: מה הממוצע?
<חיים אבידור: הממוצע של כל חברי הכנסת הוא 22%, שזה שווה 5,400 שקל.
<חיים אבידור: לשנה.
דוד ביטן: את נושא הטלפון נשים רגע בצד, אני רוצה לדבר על הדברים האחרים.
<חיים אבידור: אני רוצה לדבר באופן כללי על הניוד של הדברים וגם על הסכומים שנקבעו.
<חיים אבידור: בזמנו, כשנקבעו הסכומים, השיקול היה הממוצע שהשתמשו כל חברי הכנסת.
<חיים אבידור: נקבעו סכומים גבוהים על מנת לפתור בעיה לכמות קטנה של חברי כנסת שניצלה את המקסימום - - -
יואב קיש: אתה מדבר על טלפונים?
<חיים אבידור: אני לא מדבר רק על טלפונים, תכף אני אתייחס לכל.
<חיים אבידור: אבל בממוצע, בגלל התקציבים, לא ניצלו את הכול.
יואב קיש: על מה אתה מדבר למשל?
<חיים אבידור: אני מדבר על דואר, אני מדבר על לשכה, אני מדבר על קשר לציבור ואני מדבר על טלפון, על הכול.
<חיים אבידור: אז לכן, אם אתם לוקחים את הטלפון, את הדואר ואת הלשכה ביחד כתקציב אחד, סך כל התקציב שיש לשלושת הדברים האלה וסך הכול מה שמנוצל – הניצול הוא 25%.
דוד אמסלם: של שלושתם?
<חיים אבידור: של שלושתם ביחד.
אחמד טיבי: שלושת המרכיבים יחד.
<חיים אבידור: על טלפון זה 5,000 ומשהו שקל, כפי שאמרתי לכם, הלשכה זה 8,000 ומשהו שקל – הממוצע של ניצול לשכה הוא 40 חברי כנסת שפותחים לשכה מתוך סך כל חברי הכנסת שזכאים.
<חיים אבידור: נכון להיום המצב הוא 23 חברי כנסת אבל זה בגלל שאנחנו בכנסת חדשה, העסק עוד לא התפתח.
דוד ביטן: כמה הסכום הכולל של כל ההטבות?
<חיים אבידור: הסכום הכולל של כלל ההטבות שמגיע לחבר כנסת אחד מסתכם ב: דואר - 31,000 שקלים, נייד- 23,000 שקלים, לשכות – 19,000 שקלים, ביחד זה 73,000 שקלים, בנוסף על 49,000.
<חיים אבידור: הניצול של כל ה-73,000 שקלים האלה מסתכם ב-18,900, זאת אומרת 25%.
אורן אסף חזן: זה לא נכון לצייר את זה כך בגלל שרוב האחוזים שלא מנוצלים זה בסלולר, זה הסכום הגדול, ובלשכות הרוב לא מנצלים כי אי אפשר להשתמש.
<חיים אבידור: לא, לא.
<חיים אבידור: אם אני אתן לך את הנתון על הדואר - - -
דוד ביטן: לא, לא מנצלים דואר.
אורן אסף חזן: אני יכול להציע הצעה?
אורן אסף חזן: תעשה סל אחד.
דוד ביטן: אנחנו עוד שומעים אותו, אתה לא יכול להציע כלום.
<חיים אבידור: חבר הכנסת חזן, תן לי רק לסיים את הנתונים, אחר כך תקבלו איזו החלטה שאתם רוצים.
<חיים אבידור: על הדואר מנצלים 5,000 מתוך 31,500 שקל, על הנייד מנצלים 5,400 מתוך ה-23,000, ועל הלשכות מנצלים 8,500 מתוך 19,000 שקלים.
<חיים אבידור: אלה הניצולים.
<חיים אבידור: לגבי הניוד – כבר היום קיים ניוד, הניוד לגבי הלשכות, הרי אתם לא מקבלים תקציב ללשכה, אתם מקבלים הגדלה של קשר לציבור על התקציב שלכם.
מכלוף מיקי זוהר: דוד, הסל הכולל 122,000 היום אז תוריד אותו ל-100,000.
אורן אסף חזן: מה אתם ממהרים לקצץ?
אורן אסף חזן: זה הרבה.
<חיים אבידור: תנו לי שניה, זה לא כל כך פשוט גם מבחינתכם.
<חיים אבידור: קודם כל, הדואר זה בכלל חוק החסינות, צריך לשנות את חוק החסינות ואז לקבל החלטה שאין דואר.
דוד ביטן: לא, אני נותן דואר, הוא יכול להשתמש בזה גם לדואר.
<חיים אבידור: אבל אתה צריך למחוק את זה מחוק החסינות.
דוד ביטן: למה זה בחוק החסינות?
<ארבל אסטרחן: זה היסטורית.
<חיים אבידור: חוק החסינות אומר שלחבר הכנסת יהיה דואר בסכום שתקבע הוועדה הציבורית.
דוד ביטן: רבותי, אני מציע הצעה כזאת - - -
דוד אמסלם: במקום לשנות את החוק אנחנו יכולים להחליט שההצעה בסעיף החוק הזה תהיה שקל אחד – אנחנו יכולים, נכון?
<ארבל אסטרחן: זה ממילא לשנות.
דוד אמסלם: זה לא שינוי חוק.
דוד ביטן: לא, אז לא יהיה לך דואר.
דוד אמסלם: ואז ישתמשו בסל הכולל כפי שאתה רוצה.
יואב קיש: אני רק רוצה להגיד שאנחנו מדברים כרגע, ואני רוצה שזה יהיה ברור, לא על התקציב של ה-49,000, הוא בצד.
דוד ביטן: אני רוצה מכלול, על הכול.
יואב קיש: אבל אז אתה עושה טעות כי את התקציב של ה-49,000, שיש לך גמישות, אתה מכניס לקיצוץ שאתה רוצה לעשות.
יואב קיש: אתה רוצה – תקצץ בהטבות.
דוד ביטן: יש לנו סך הכול 120,000 שקל, עם ה-49,000, אמת?
יואב קיש: כן, 122,000.
דוד ביטן: 122,000.
דוד ביטן: אנחנו רוצים שיהיה סל אחיד, אי אפשר להתעסק בזה כל היום.
דוד ביטן: מי שרוצה לשלוח דואר שישלח, מי שלא רוצה ישתמש בזה למשהו אחר לפי כללים מוגדרים: קשר עם הבוחר, דואר וכו'.
דוד ביטן: רשימה סגורה.
דוד ביטן: אבל אנחנו צריכים להפחית משהו.
דוד ביטן: קחו בחשבון שמה שאנחנו מחליטים, אנחנו צריכים לפנות לוועדה הציבורית.
דוד ביטן: לפי החוק היא צריכה לתת לנו את העמדה, אנחנו צריכים אחר כך לדון בזה.
מכלוף מיקי זוהר: תעשה 100,000.
דוד ביטן: במקום 122,000 אני מציע 105,000, זה בסדר?
יואב קיש: 15%, זה יותר מ-15% הורדה.
דוד ביטן: אתה מוריד קצת מפה, קצת מפה, קצת מפה.
אחמד טיבי: כמה זה באחוזים?
דוד ביטן: אוקיי, אנחנו נפחית 15% מהתקציב לחברי הכנסת, זו תהיה התרומה שלנו לקיצוץ אבל כל הסעיפים יתאחדו.
דוד ביטן: יש כאלה שרוצים יותר דואר ויש כאלה פחות.
יואב קיש: עוד דבר אחד, אני מציע שזה יתחיל מה-1 בינואר 2016.
דוד ביטן: 1 בינואר 2016, ודאי.
<ארבל אסטרחן: הוועדה הציבורית תגיש המלצה אם היא תקבל את זה.
דוד ביטן: אז את צריכה לנסח לנו את זה.
דוד ביטן: מי בעד ההצעה שלנו, 85%?
<חיים אבידור: לפני כן אני רוצה להגיד שכבר היום יש לכם רמה מסוימת של ניידות, כי מי שגולש מהטלפון הסלולרי אנחנו מתחילים לחייב את הקשר עם הציבור.
<חיים אבידור: אנחנו מאפשרים את זה.
<חיים אבידור: מי שגולש מהדואר, אנחנו מאפשרים לו על קשר עם הציבור.
אורן אסף חזן: זו ניידות לרעה, לא לטובה, כי אתה לא נוגע בתקציב הסלולר ואתה מקצץ את הקשר - - -
<חיים אבידור: אני אמרתי מי שגולש.
דוד ביטן: אתה לא יכול להעביר ל-19,000, אתה יכול לקחת מה-49,000.
דוד ביטן: זאת אומרת, אם אתה לא משתמש ב-19,000 אין לך אותו.
יואב קיש: דרך אגב, ה-19,000 נכנסים קומפלט לתוך ה-49,000 אם יש לך לשכה.
דוד ביטן: טוב, חבר'ה, 85% זה בסדר?
אורן אסף חזן: יהיה 105,000 סל מלא?
דוד ביטן: מלא.
<ארבל אסטרחן: כולל הקשר עם הציבור?
דוד ביטן: הכול, הכול ביחד.
<חיים אבידור: גם את הקשר עם הציבור אתה מקצץ ב-15%?
דוד ביטן: הכול אני מקצץ ב-15%, סך הכול יהיה 15%.
<חיים אבידור: - - -
דוד ביטן: כל הסכום הופך להיות כללי, אני לא מקצץ 15% מכול אחד.
<חיים אבידור: אתה מקצץ 15% מהשלושה.
<ארבל אסטרחן: מהארבעה.
דוד ביטן: לא, אני קובע שמאיחוד הסכומים קיצוץ 15%.
מכלוף מיקי זוהר: לא הבנת, יהיו 105,000 שקל, יעשו בהם כל מה שהם מבינים בהתאם למה שנקבע.
מכלוף מיקי זוהר: לכלול את הכול.
דוד אמסלם: מה-120,000 אתה מקצץ 15%.
דוד ביטן: גם מה-49,000 לא מנצלים את הכול, ביררתי גם את זה.
אחמד טיבי: והניוד הוא בין כל המרכיבים?
דוד ביטן: אין ניוד, יש סל אחד, סכום אחד.
דוד ביטן: בקשת הממשלה להקדמת הדיון בהצעות חוק הבאות לפני הקריאה ראשונה: הצעת חוק סמכויות לשם שמירה על ביטחון הציבור (תיקון מס' 5) (סמכות חיפוש לשוטר לשם מניעת אלימות), התשע"ו-2015.
דוד ביטן: מי מציג את זה?
<יואל הדר: אני.
דוד ביטן: במקרה הזה אין בעיה, דרך אגב, זה באמת דחוף לאור המצב אז אתה לא צריך גם להסביר.
דוד ביטן: מי בעד לקבל את המלצת הממשלה?
דוד ביטן: הצעת חוק הרשות השנייה לטלוויזיה ורדיו (תיקון מס' 33) (תיקון מס' 3), התשע"ו-2015.
דוד ביטן: מי נציג הממשלה?
דוד ביטן: תסבירי למה זה דחוף מכיוון שאת רוצה קיצור פז"ם, כך אני קורא לזה.
<ליאת גלזר: מדובר פה באיזשהו תיקון לחוק הרשות השנייה שאמור להיכנס לתוקף ב-1 בנובמבר.
<ליאת גלזר: בזמנו התאריך הזה היה אמור להיות התאריך שבו עוברים מזיכיונות של טלוויזיה לרישיונות של טלוויזיה.
<ליאת גלזר: באותו מועד אמור להיכנס תיקון לחוק שבעצם מעלים מהחוק את העולם של הזיכיונות.
<ליאת גלזר: מה שקרה, שהזיכיונות של הטלוויזיה הוארכו בשנתיים נוספות, לשנת 2017, ולכן אנחנו כרגע מבקשים לבטל את התיקון הזה שאמור להיכנס.
<ליאת גלזר: זה דחוף מכיוון שאנחנו צריכים להעביר את זה עד ה-1 לנובמבר.
דוד ביטן: מי בעד המלצת הממשלה?
דוד ביטן: הצעת חוק השידור הציבורי הישראלי (תיקון מס' 3), התשע"ו-2015.
דוד ביטן: תסבירי לנו למה זה דחוף.
דוד ביטן: בגלל שהתקשורת לוחצת אז זה נהיה דחוף?
<ליאת גלזר: אני אסביר.
<ליאת גלזר: זה דחוף מכיוון שמלכתחילה, הסעיף עצמו גם כשהוא עבר, הוא היה לתקופת זמן מוגבלת עד שיוקם תאגיד - - -
דוד ביטן: עד אפריל, כן.
<ליאת גלזר: ולכן אם אנחנו לא נבטל אותו בזמן כבר יעבור הזמן.
דוד ביטן: לא שכנעת אותנו בדחיפות.
<ליאת גלזר: עמדת הממשלה היא שיש לבטל וכדי שתהיה משמעות לעמדה הזאת - - -
דוד ביטן: של ראש הממשלה, לא של הממשלה.
<ליאת גלזר: כדי שתהיה משמעות לעמדה הזאת אז צריך לעשות את זה בזמן.
דוד ביטן: למרות שזה לא דחוף אנחנו נלך לקראתך.
דוד ביטן: הצעת חוק העסקים הקטנים והבינוניים, התשע"ו-2015.
דוד ביטן: איזה משרד זה?
יואב קיש: משרד הכלכלה.
דוד ביטן: אין אף אחד שיסביר את זה?
דוד ביטן: אז איך אתם רוצים שאנחנו נתייחס לזה?
רועי פולקמן: אני מוכן להסביר אם זה החוק להקמת הרשות לעסקים קטנים.
דוד אמסלם: תסביר אתה, שלא נבוא עוד פעם.
דוד ביטן: תסביר.
רועי פולקמן: בהנחה שזה החוק הזה.
דוד אמסלם: פולקמן, אנחנו מקבלים את ההסבר שלך, תסביר.
רועי פולקמן: אם זה החוק, מדובר בהקמת הרשות לעסקים קטנים, זו הסדרה - - -
דוד ביטן: זה מה שאתם הצעתם?
רועי פולקמן: לא, זה חוק של משרד הכלכלה, חוק ממשלתי שהציעה הרשות לעסקים קטנים במשרד הכלכלה, שרוצה להסדיר את המעמד שלה.
רועי פולקמן: זה אמור לדון בוועדת הכלכלה.
דוד ביטן: אני אסביר: מכיוון שהעסקים הקטנים הולכים להתמוטט תחת נטל הרגולציה וכל מה שקורה, הבנקים, המסים וכו', אנחנו צריכים להעביר את זה כמה שיותר למהר על מנת לקדם את החוק.
דוד ביטן: רבותי, אני פותח את ישיבת ועדת הכנסת.
דוד ביטן: הנושא הראשון על סדר-היום: בחירת ממלא-מקום ליו"ר הכנסת בעת העדרו מהארץ.
ירדנה מלר-הורוביץ: בהתאם לתקנון, יושב-ראש הכנסת עתיד לצאת את הארץ במשלחת של הכנסת לביקור גומלין בגיאורגיה, הוא מוזמן על ידי יושב-ראש הפרלמנט, אתמול אירחנו כאן את נשיא גיאורגיה.
ירדנה מלר-הורוביץ: מתבקשת הוועדה לאשר בחירת ממלא-מקום בין התאריכים 4 בנובמבר ל-8 בנובמבר, מיום רביעי עד יום ראשון, את חבר הכנסת יצחק וקנין.
דוד ביטן: עוד פעם וקנין?
דוד ביטן: אי אפשר להחליף פעם אחת?
דוד ביטן: אחמד, אתה רוצה שאני אבחר בך לממלא-מקום?
ירדנה מלר-הורוביץ: היתה נאווה והיתה נורית קורן.
ירדנה מלר-הורוביץ: נורית קורן קיבלה אפילו את כתב ההתפטרות של בנט, הוא הגיש לה את ההפטרות.
דוד ביטן: מה דעתכם שנבחר באחמד לממלא-מקום?
אחמד טיבי: אצל ריבלין הייתי.
מיקי רוזנטל: בעד מה?
דוד ביטן: לבחור בוקנין כממלא-מקום ארבעה ימים.
ירדנה מלר-הורוביץ: בין ה-4 בנובמבר ל-8 בנובמבר.
ירדנה מלר-הורוביץ: בעד – פה אחד
דוד ביטן: הצעת חוק חסינות חברי הכנסת, זכויותיהם וחובותיהם (תיקון - חיוב חבר הכנסת בנזק כספי שנגרם בכוונה ), התשע"ו-2015.
דוד ביטן: הגשתם רביזיה, אני מבין שאתם מבטלים אותה, נכון?
מיקי רוזנטל: כן, אנחנו מבטלים את כל הרביזיות.
דוד ביטן: לא, את זאת במיוחד, השנייה אני אתקן.
יואל חסון: אבל לוודא שיש הסכמה ומה הנוסח.
דוד ביטן: ניסחנו את הנזק, ניסחנו מגבלה, הכול בסדר.
דוד ביטן: אז לא צריכים להצביע על זה, סעיף הבא.
<אתי בן יוסף: וההחלטה הקודמת?
דוד ביטן: תופסת.
אחמד טיבי: זו הרביזיה שלי.
דוד ביטן: לא הגשת.
דוד ביטן: על זה לא הגשת – הוא הגיש.
אחמד טיבי: על שתיהן הגשתי.
דוד ביטן: אתה רוצה להגיש על זה גם?
אחמד טיבי: הגשתי.
דוד ביטן: אז אתה רוצה למחוק אותה?
דוד ביטן: כי פה זה לא ערבים-יהודים, זה מי שעושה נזק.
אחמד טיבי: מה תיקנת?
דוד ביטן: אמרנו שאנחנו נגדיר את הנזק שהוא יהיה רק ממשי, הגבלנו את זה ל-10,000 שקל גג, גם אם עשית נזק יותר חמור.
אורן אסף חזן: לא, אני לא מוכן.
אורן אסף חזן: ניסית לשכנע אותנו 20,00, רצית 80,000.
דוד ביטן: זה לא קשור לסעיף השני.
אורן אסף חזן: זה לא קשור?
דוד ביטן: מה אתה קופץ כל הזמן?
דוד ביטן: זה קשור לסעיף הראשון.
דוד ביטן: אז בעצם אין רביזיה.
מיקי רוזנטל: מורידים את הרביזיה.
דוד ביטן: הצעת חוק חסינות חברי הכנסת, זכויותיהם וחובותיהם (תיקון - הרחבת סמכויות ועדת האתיקה), התשע"ו-2015.
דוד ביטן: לאחר ששוחחתי עם חברי כנסת מקובל עלי שאנחנו נעשה תיקון מסוים מכיוון שהעיקר זה העיקרון, העיקרון שאפשר להשית על חברי הכנסת קנס כספי.
דוד ביטן: זה עקרון חדש ועל כן אני מקבל את ההצעה שהיתה של יושב-ראש ועדת האתיקה ושל מספר חברי כנסת שבפעם הראשונה שחבר כנסת עובר עבירה אתית חמורה זה יהיה פה אחד, בפעם השנייה זה כבר יהיה רוב רגיל, שלושה מתוך ארבעה.
<ארבל אסטרחן: אני רוצה להבהיר: פעם ראשונה שנשלל ממנו שכר – לא אם נתנה הערה או אזהרה.
<ארבל אסטרחן: שלילת שכר ראשונה – פה אחד.
<ארבל אסטרחן: בפעם השנייה ברוב של חברי הוועדה, שלושה מארבעה.
דוד ביטן: זה התיקון, בעצם קבלת הרביזיה בחלקה.
<ארבל אסטרחן: לא באותה קדנציה.
מיקי רוזנטל: אנחנו מקבלים את זה, אני רק רוצה לחדד את הנקודה: לא מדובר על ההרחקה אלא רק על שלילת השכר.
דוד ביטן: רק על השלילה, הרחקה אפשר ברוב הרגיל.
מיקי רוזנטל: ברגע שרוצים להפעיל את סעיף שלילת השכר לגבי עבירה שאיננה - - -
ינון מגל: אז צריך שתי הצבעות?
מיקי רוזנטל: לא, אני אסביר.
מיקי רוזנטל: שאיננה אי-השתתפות בעבודת הכנסת, כי על זה יש כבר היום תקנה והיא מאפשרת.
מיקי רוזנטל: ברגע שזאת הפרה חמורה שבגינה הרחקה ורוצים להוסיף עליה קנס כספי אז צריך שיהיה פה אחד בקרב חברי הוועדה.
<ארבל אסטרחן: זו לא פעם ראשונה בקדנציה אלא פעם ראשונה בכלל.
מיקי רוזנטל: עוד הסכמנו, ברשותך, אדוני, שברגע שמדובר בעבירה רצידיוויסטית, זאת עבירה חוזרת, מספיק רוב רגיל.
דוד ביטן: הרוב הרגיל שיש היום בתקנון.
<ארבל אסטרחן: שלושה מארבעה.
מיקי רוזנטל: זה נראה לנו מאוזן, זה מאזן בין הצורך להרתיע, לבין הצורך לשפר את התנהגות חברי הכנסת, לבין אי שימוש לרעה בדבר הזה ולפיכך אנחנו נתמוך בכך.
<ארבל אסטרחן: אני רוצה להבהיר שזו לא פעם ראשונה בקדנציה.
דוד ביטן: פעם ראשונה של אותו חבר כנסת.
אחמד טיבי: עדיף פעם ראשונה בקדנציה, אגב.
דוד ביטן: אני רק רוצה להדגיש מאתמול, שאמרתי שרשימת בשארה היא הכי קיצונית ולא כל הח"כים הערביים.
דוד ביטן: אם ראיתם את הכתבה של היום, הם לא הסכימו למה שאמר חבר הכנסת עודה, בשם הרשימה, על הפיגוע בבאר-שבע והם התנגדו בעצם לגינוי.
אחמד טיבי: א', אני רוצה לתקן.
דוד ביטן: זה היה כתוב בעיתון.
מסעוד גנאים: זה בשם כולנו, זה בשם הרשימה.
דוד ביטן: אבל הם הודיעו שהם לא מסכימים.
אחמד טיבי: זאת הודעה בשם הרשימה - - -
דוד ביטן: הרשימה הזאת היא קיצונית ולצערי הרב צריך להוציא אותם מחוץ לחוק באיזשהו שלב.
דוד ביטן: טוב, מי בעד קבלת הרביזיה בחלקה?
<אתי בן יוסף: אתה נגד או נמנע?
אחמד טיבי: אני ומסעוד נגד.
דוד ביטן: הם נגד, קיבלו הנחיה.
דוד ביטן: פתחתנו את הרביזיה, מי בעד ההצעה כמו שאני תיקנתי אותה?
דוד ביטן: פניית יו"ר ועדת הפנים והגנת הסביבה בדבר טענת חריגה מגדר נושא בעת הדיון בפרק ב' לחוק התכנית הכלכלית (תיקוני חקיקה ליישום המדיניות הכלכלית לשנות התקציב 2015 ו-2016), התשע"ה-2015 – לפי סעיף 85 לתקנון.
<ארבל אסטרחן: אולי רק צריך להגיד את המסגרת – בפרקים בחוק ההסדרים שעברו לוועדת הפנים נטענו על ידי נציגי האוצר והפנים שתי טענות נושא חדש:
<ארבל אסטרחן: אחת לגבי חוק התכנון והבנייה, אחת לגבי פקודת העיריות.
<ארבל אסטרחן: לפי התקנון, כאשר נציג המשרד הממשלתי טוען נושא חדש יו"ר הוועדה חייב להביא את זה לוועדת הכנסת לדיון, אבל כתוב שהטענה לא תדון בוועדת הכנסת אלא אם כן נטענה בכתב בידי השר.
<ארבל אסטרחן: שר הפנים העביר מכתב לוועדה ולכן צריך לדון בטענה, שר האוצר, אני מבינה, לא מסר, למרות - - -
דוד ביטן: עדיין לא העביר.
דוד אמסלם: לא, דיברתי אתו, הוא גם לא יעביר.
דוד ביטן: הוא מוכן לתיקון הזה?
<ארבל אסטרחן: לכן לא ניתן - - -
דוד ביטן: לא הבנתי, דודי, הוא מוכן לתיקון?
דוד אמסלם: אני מסתדר אתו, לא במסגרת - - -
דוד ביטן: מה זאת אומרת "אתה מסתדר אתו"?
דוד ביטן: זה ישב בשולחן שלנו.
איילת נחמיאס ורבין: אבל, יושב-הראש, למה המכתב לא הועבר לחברי הוועדה?
דוד ביטן: איזה מכתב?
איילת נחמיאס ורבין: של שר הפנים.
דוד ביטן: עכשיו קיבלנו אותו.
איילת נחמיאס ורבין: אז תציג לנו אותו.
דוד ביטן: בבקשה, אני אתן לכם אותו.
דוד אמסלם: אני אענה לך באופן פורמלי: היות ואין מכתב משר האוצר לגבי הטענה של נושא חדש אז לא קיים נושא חדש.
דוד ביטן: אני יכול, דרך אגב, לא לסיים את הישיבה ולמשוך אותה עד שאני מקבל את המכתב, זו אחת הסמכויות שלי.
דוד אמסלם: לפי התקנון, עד תחילת הישיבה צריך להגיש את המכתב.
איילת נחמיאס ורבין: זה נשמע מאוד הגיוני, למה אין מכתב?
דוד ביטן: שר האוצר החליט לא להגיש את המכתב הזה, אני לא יודע למה.
דוד אמסלם: לא, איילת, שר האוצר לא רואה בזה נושא חדש ושר הפנים הגיב לאירוע, עכשיו אני אסביר במה מדובר.
איילת נחמיאס ורבין: כן, תסביר לנו מה זה הנושא החדש בכלל.
דוד אמסלם: לכן יש רק נושא אחד שכרגע עומד על הפרק מבחינתנו וזה נושא פקודת העיריות ואני אסביר.
דוד אמסלם: אני קיימתי דיון לפני כחודשיים בסוגיית מתקן ציפורי, מתקן עירוני בירושלים, זה מתקן שיש בו כ-60 דונם, בריכת שחיה וכו' שהשתמש בה כלל הציבור.
דוד אמסלם: ראש העירייה, מר ברקת, החליט שהוא רוצה להעביר את זה לצבא, למכללות.
דוד אמסלם: אני חשבתי שזה הזוי, עשינו דיון, כל המתנגדים באו לכאן והעסק המשיך.
דוד אמסלם: לכן חשבתי, ואני עדיין חושב כתוצאה מהמקרה הזה, שיש פה איזושהי לקונה בכל הסיפור הזה של היחסים בין העיריות לבין המשרדים לבין הכנסת.
דוד אמסלם: סברתי שבמקרה שהוא מקרה דרמטי – אני רשמתי 5 דונם אבל אנחנו מתכוונים להגדיל את זה - - -
דוד ביטן: סיכמנו משהו, אני ואתה.
דוד אמסלם: 15 דונם.
דוד ביטן: 15 וגם שצריך שינוי תב"ע.
דוד אמסלם: 15,000 מטר מרובע.
דוד אמסלם: אבל לשנות את הייעוד שלו, אני חושב שזה דורש דיון ציבורי, דברים מהסוג הזה.
דוד אמסלם: לא יכול להיות שזה יעבור בין ראש עיר כזה לבין שר כזה.
דוד אמסלם: לכן חשבתי שבאירועים דרמטיים שווה לעשות דיון ציבורי.
מיקי רוזנטל: 15 דונם אבל רק בשטחים חומים?
מיקי רוזנטל: אחרת אנחנו עושים עוד ועדה מחוזית, ועדת כנסת – עוד בירוקרטיה.
דוד ביטן: קיימתי משא ומתן ואני אסביר.
דוד אמסלם: דרך אגב, אנחנו נדון בוועדה בהצעת החוק הזאת אבל בגדול מדובר על שטח שהוא בשינוי ייעוד, שזה לא הייעוד המקורי שלו.
דוד אמסלם: אם זה הייעוד שלו אין בעיה.
דוד אמסלם: נגיד הוא רצה לקחת שטח ירוק - - -
ינון מגל: אבל יש ועדות.
דוד ביטן: אני הגעתי, אחרי משא ומתן ארוך, קשה ומייגע עם יושב-ראש ועדת הפנים, שבדרך כלל כשהוא מחליט הוא לא זז מילימטר, הגעתי אתו לסיכום שבסעיף הזה – הרי אין הגיון להביא כל דבר לוועדת הפנים, במיוחד לאור העובדה שיש חוק חדש, חוק ערים איתנות, שלא צריכים להביא שום דבר כבר לאישור שר הפנים.
דוד ביטן: אבל, כאשר מדובר על שטח מ-15 דונם ומעלה ושמצריך שינוי תב"ע, אם מקצים קרקע לחניה נגיד – כשהעירייה מקצה לעצמה אין צורך, הקצאה לגורם חיצוני – זה לדעתי תיקון ראוי.
ינון מגל: דוד, הדבר הזה לא עובר בוועדות סטטוטוריות?
דוד ביטן: יש ועדת הקצאות.
דוד ביטן: אבל למה זה לא משהו חדש, דודי אמסלם?
דוד ביטן: למה לדעתך זה לא משהו חדש?
דוד ביטן: איך זה מתיישב עם החוק שהגיע לשולחן הוועדה?
דוד ביטן: שהיועץ המשפטי יסביר לנו איך זה מתיישב עם הוראות הסעיפים שבאו לדיון בוועדה.
אורן אסף חזן: יש לנו בקשה, יש לנו דיון מאוד חשוב בוועדת כספים אז אם אפשר לכבד אותנו - - -
דוד ביטן: אין לי מה לכבד מכיוון שאני רוצה לשמוע את היועץ המשפטי בשאלה למה לדעתו זה לא נושא חדש.
רוברט אילטוב: אורן, אבל יש חוק נורבגי, חברי כנסת מטעם הליכוד שהם שרים יכולים להתפטר מהכנסת ואז יהיו לכם יותר חברי כנסת - - -
אורן אסף חזן: אתה צודק, אתה יודע מה?
אורן אסף חזן: אני מוכן להיות שר ולהתפטר מהכנסת, אין בעיה, אני מוכן.
מיקי רוזנטל: יש פה עמדה של יעוץ משפטי או משרד ממשלתי?
דוד ביטן: אני שאלתי והם מפריעים.
דוד ביטן: כרגיל, חזן חושב שהוא לבד במערכה.
דוד ביטן: אני ביקשתי ממנו לדבר ואתה נכנס כל פעם לדברים.
דוד ביטן: נתתי ליועץ המשפטי לדבר, למה אתם מפריעים?
איילת נחמיאס ורבין: כל חברי הכנסת כאן בהסכמה שהיום יש באזז.
איילת נחמיאס ורבין: תקשיב רגע, דוד, אתה באמת מנהל את הישיבות לעילא ולעילא, היום - - -
איילת נחמיאס ורבין: תן לי לסיים, בבקשה.
דוד ביטן: לא, אני לא רוצה לתת לך הפעם כי אני שאלתי את היועץ המשפטי שאלה פשוטה בדיון שהיה בהוראות הסעיפים האלה: למה זה נושא חדש או למה זה לא נושא חדש.
דוד אמסלם: זו סמכות ועדת הכנסת, בעבר בוועדת הכנסת היו כאלה דברים.
דוד ביטן: אחר כך ניתן לכם להתייחס, מה הבעיה?
איילת נחמיאס ורבין: לא רציתי להתייחס לעניין, רציתי לבקש שיהיה שקט באולם, שאם לא יוציאו.
דוד ביטן: מי מדבר?
איילת נחמיאס ורבין: כל הזמן מדברים פה היום, אני לא יודעת מה יש פה היום.
איילת נחמיאס ורבין: לא מפסיקים.
איילת נחמיאס ורבין: כל הזמן עומדים אנשים על הח"כים.
איילת נחמיאס ורבין: די, תנו להקשיב.
דוד ביטן: אז אני מבקש מאנשים לא לדבר, אם לא אני אוציא את כולם ואשאיר דיון מצומצם, גם החבר'ה של הליכוד.
דוד אמסלם: אנחנו דנו במסגרת חוק ההסדרים על פקודת העיריות, בכל מיני סעיפים.
דוד ביטן: באיזה נושאים דנתם?
דוד ביטן: זה לא כל פקודת העיריות.
דוד אמסלם: הסכמי פיתוח, כל הנושא של חוק התכנון והבנייה וכו', אז אני אומר, אנחנו דנו על פקודת העיריות.
דוד אמסלם: עכשיו, במסגרת הזאת, בפלטפורמה הזאת, אנחנו העלינו את הנושא הזה גם.
דוד אמסלם: עכשיו אני אומר לך משהו מאוד פשוט: זה בסמכות שלכם בוועדה.
דוד אמסלם: בוועדה הזו עברו בעבר – זו לא שאלה משפטית, זאת שאלה של החלטה שלכם כאן.
דוד ביטן: הבנתי, דודי, הבנתי את הטענה שלך.
דוד אמסלם: בעבר עברו כאן כל ההחלטות שאתם רציתם לקבל.
דוד ביטן: זה לא קשור, אנחנו רשאים להחליט מה שאנחנו רוצים.
דוד ביטן: זאת לא השאלה.
דוד אמסלם: אז אתה שואל שאלה משפטית.
דוד ביטן: אני שואל את היועץ המשפטי: איזה סעיפים נדונו בפקודת העיריות במועד שקיבלתם את ההחלטה הזאת?
<תומר רוזנר: הסעיפים שנדונו עוסקים בנושאי הסכמי פיתוח, הכשרת הסכמי פיתוח בין עיריות ליזמים, ובנושא של הצעת הממשלה להטיל היטל ציפוף של מי שמקבל זכויות בניה עודפות, הוא יצטרך לשלם היטל ציפוף לרשות המקומית עבור זכויות הבניה עוד פעם.
<ארבל אסטרחן: ולכן, מה שמוצע כעת לעמדתנו הוא נושא חדש, הוא לא קשור לנושאים שעל סדר יומה של הוועדה.
דוד ביטן: איזה עוד נושאים היו בדיונים?
דוד אמסלם: אני רוצה לחדד את העניין, אני עוד הפעם אומר, דוד, בוועדת הפנים של הכנסת עברו עשרות נושאים שהיו יותר רחוקים מאתנו מאשר הנושא הזה.
דוד אמסלם: עכשיו, היות ובעצם אני יושב על פלטפורמה שאני רוצה להריץ אותה כמה שיותר מהר, אם הסיפור הוא לא נכון אז ההתייחסות צריכה להיות עניינית אבל כאן לכאורה זו שאלה טכנית ולכן אני אומר: זה בסמכות שלך.
מיקי רוזנטל: מה מונע ממך היום לדון בסוגיה כמו שהעלית בירושלים?
מיקי רוזנטל: מה מונע ממך?
מיקי רוזנטל: למה אנחנו צריכים לשנות את החוק מטעמים לא כל כך נהירים?
דוד אמסלם: על אותו משקל, דרך אגב, כך התפתח חוק ההסדרים.
דוד אמסלם: בדיוק על אותו משקל.
<ארבל אסטרחן: הוא עבר קריאה ראשונה, אתם רוצים משהו שלא עבר קריאה ראשונה.
מיקי רוזנטל: אתה יושב-ראש ועדת הפנים, שאלתי מה מונע ממך היום לכנס דיון, אחד, לשנות את החוק; שניים, לדון בסוגיה כמו שאתה מעלה שקורית עכשיו קונקרטית בירושלים.
מיקי רוזנטל: אין לך שום מניעה.
מיקי רוזנטל: אם אתה רוצה להפוך את עצמך לאינסטנציה שנכנסת בין שר הפנים לעיריות – אני לא רוצה להגביר את הבירוקרטיה, אני לא חושב שזה נכון.
דוד ביטן: לא, הוא אומר שבמקרים מאוד מאוד חריגים, שיש גם שינוי תב"ע וגם הקצאה גדולה לבינוי, שאת הנושא הזה יביאו לדיון בוועדת הפנים.
מיקי רוזנטל: חס וחלילה שחברי הכנסת, מטעמים פוליטיים, ייכנסו לעניינים של תכנון ובניה.
מיקי רוזנטל: אני חושב שזה חמור מאוד, בעייתי מאוד וזה ממש לא רצוי.
מיקי רוזנטל: בתור מפקח – כן, להעיר הערות – מצוין, לתפוס דברים - - -
דוד אמסלם: דרך אגב, היום לוועדת הפנים של הכנסת יש סמכויות בכל מיני נושאים שלא קשורים רק לעיריות.
דוד אמסלם: אז לכן אני אומר, הוועדה מעלה את העסק לדיון ציבורי.
דוד אמסלם: דרך אגב, בערים המרכזיות, לפי מה שאמר לי גם היועץ המשפטי שלי, היום בכלל לא צריך אישור של שר הפנים, בערים הגדולות.
מיקי רוזנטל: אין לך מניעה גם היום לדון בזה.
דוד אמסלם: יש לי בעיה, אני רוצה להעביר את זה בחקיקה עכשיו, לכן אני מבקש להעביר את זה במסגרת חוק ההסדרים.
איילת נחמיאס ורבין: דוד, באמת היו הרבה דברים כשדנו בוועדת הכנסת בנושא של איזה חוקים עוברים לאיזו ועדה, היו כמה פעמים שאמרנו - - -
דוד ביטן: לא, זה לא קשור לדיון הזה, זה קשור לנושא חדש.
איילת נחמיאס ורבין: אני מבינה, דודי, אני מבינה מה הוא אומר – הועברו אלינו כל מיני סעיפים שהם לכאורה לא ממש ממש קשורים אלינו, גם אם משיקולים אחרים.
<ארבל אסטרחן: אבל הם עברו קריאה ראשונה.
איילת נחמיאס ורבין: רגע, ארבל, תאמיני לי, אני הצלחתי להבין למרות הרעש שיש פה.
דוד ביטן: מיקי, אני קורא אותך לסדר פעם ראשונה על זה שאתה מדבר בטלפון עם מישהו באמצע הישיבה ואתה מפריע לחברת כנסת לדבר.
איילת נחמיאס ורבין: אני מודה שיש משהו מאוד מאוד ראוי באופן שדודי מציג את הדברים אבל לדעתי מדובר בנושא מאוד מאוד סבוך ולא נושא טריוויאלי, בטח לא להעביר אותו במסגרת הדיונים עכשיו על חוק ההסדרים.
איילת נחמיאס ורבין: אני בעיקר חושבת שמכניסים פה איזשהו מנגנון – אני בהחלט לא שקטה לגבי המעורבות של הכנסת פה.
איילת נחמיאס ורבין: יכול להיות, אגב, שאתה צודק, יכול להיות שזה כן צריך להיות באישור שר הפנים, זה אולי כן מנגנון שראוי לדון בו, אבל אני חושבת שהצורה לא מתאימה.
דוד ביטן: מה משרד הפנים אומר?
<רון אלמוג: מעבר להתייחסות לגופו של עניין, השאלה כאן כרגע היא השאלה האם הנושא חדש.
<רון אלמוג: במסגרת חוק ההסדרים ועדת הפנים דנה בשני נושאים: הסמכות של עירייה להתקשר עם יזם פרטי בפטור ממכרז להסכמי פיתוח, והנושא השני, הסמכות של עירייה להטיל היטל ציפוף נוסף בנושאים האלה.
<רון אלמוג: המטרה של הפרק הזה בחוק ההסדרים היא לקדם את הבניה ואת הדיור בקרקעות פרטיות ובמובחן משאר הצעדים של הממשלה לגבי קרקעות מדינה.
<רון אלמוג: הנושא כאן הוא קרקעות פרטיות ולכן אנחנו חושבים שהדיון הזה, הנושא שיושב-ראש ועדת הפנים העלה על החלטות על קרקעות שהן בבעלות העירייה, על הקצאות קרקע שהן לאו דווקא לדיור, הן לא חלק מהנושא שנדון.
<רון אלמוג: גם לגופו של עניין אנחנו מתנגדים למעורבות של ועדת הפנים באישור פרטני של עסקאות, אבל מעבר לכך אנחנו חושבים שלפני זה צריך להיות איזשהו דיון בממשלה, בוועדת שרים לחקיקה, לקבל את עמדת שר הפנים, עמדת הרשויות המקומיות.
<רון אלמוג: מעבר להתנגדות לגופו של עניין אנחנו גם חושבים שזה בהחלט נושא חדש שהוא לא חלק מחוק ההסדרים.
דוד ביטן: טוב, אני לא אעשה הצבעה היום, אנחנו נשקול את העניין הזה.
ענת ברקו: אין עוד הצבעות היום?
דוד ביטן: יש, אנחנו עוברים לנושא הבא.
דוד אמסלם: רק שניה, אני רוצה לברר: מיקי, אתה מתנגד להצעה שלי?
מכלוף מיקי זוהר: היתה הצבעה?
דוד ביטן: אמרתם לי שאתם מתנגדים, מה זה "היתה הצבעה"?
מכלוף מיקי זוהר: אמרתי שאני רוצה שנעשה דיון על זה.
אורן אסף חזן: צריך להיות הגון, הוא ביקש לעשות דיון - - -
דוד ביטן: אל תשקרו על הגב שלי, אני לא אוהב את זה, גם אתה אמרת לי שאתה נגד.
מכלוף מיקי זוהר: אמרתי לך שזה נראה לי לא הגיוני.
דוד ביטן: מכיוון ששר האוצר לא נתן מכתב אז בעצם הנושא של משהו חדש יורד, אין.
דוד ביטן: זה נשאר בתוקף מבחינת הוועדה והחלטה שלכם מה אתם רוצים לעשות עם זה.
דוד ביטן: הצעת חוק לצמצום השימוש במזומן, התשע"ה-2015, רביזיה.
דוד ביטן: אני אומר את זה במפורש, תקשיבו טוב עכשיו, ועדת הכנסת לא עובדת לא אצל גפני ולא אצל שר האוצר.
דוד ביטן: אנחנו דחינו את זה מספר פעמים כדי שהם יפגשו לסגור את העניין, הם לא נפגשים אז אני גומר את העניין.
דוד ביטן: אני לא עובד אצלם, עם כל הכבוד.
אורן אסף חזן: הם נפגשים.
דוד ביטן: אני לא מוכן לזה, אתם לא מבינים?
דוד ביטן: דחיתי את זה ארבע פעמים, נגמר העניין, זה הכול.
דוד ביטן: אז שר האוצר וגפני יכולים להיפגש הרבה פעמים, זה הכול.
דוד ביטן: אני מציע כך: היתה הצעת פשרה שאני הצעתי – אני לא רוצה לשמוע אתכם, זה הכול, תצביעו נגד.
אורן אסף חזן: למה אתה מתעצבן?